Ганна Аляксееўна ўжо мінулым летам магла пайсці на заслужаны адпачынак, аднак па-ранейшаму працуе. Хаця шчыра прызнаецца, што апошнім часам збоі ў здароўі ўсё часцей і часцей напамінаюць ёй аб узросце і страчаных за дзясяткі гадоў цяжкай фізічнай працы сілах. Уставаць жа даводзіцца ў 4 гадзіны раніцы, каб у 5 гадзін пачаць ранішнюю дойку. Дадому вяртаецца толькі апоўдні. А палове шостай гадзіны вечара зноў трэба ісці на комплекс, дзе даводзіцца працаваць амаль да 11 гадзін. Але і ў перапынак паміж ранішняй і вячэрняй дойкамі адпачываць няма калі, таму што хапае клопатаў з дамашняй гаспадаркай, асабліва летам.